Snelli tiik

Snelli tiik on kunstlik veekogu Tallinnas Toompargis. Seda on peetud Tallinna esindustiigiks.

Varem on see kandnud ka nimesid Schnelli tiik, Šnelli tiik, Vallikraav, Patkuli tiik, Patküla kraav, Patkuli kraav; saksa keeles Patkuls-Wallgraben, Wallgraben.

pisi|Snelli tiik Tallinnas|Snelli tiik Tallinnas

Snelli tiik asub Tallinna Kesklinna linnaosas Vanalinna asumis ning jääb Toompea kõrgendiku, Falgi tee, Toompuiestee ja Nunne tänava vahele. 
pisi|püsti|Vaade tiigi servalt Toompea pooleTiigi pindala on 1 hektar ja ümbermõõt 1030 meetrit.Snelli tiik. Keskkonnaportaal, vaadatud 11.10.2023.

 Ajalugu 
Tiik on moodustunud Toompea linnust ümbritsenud vallikraavist, mis kujundati 19. sajandil pärast Tallinna kindluse sõjalise tähtsuse kaotamist Tallinna vanalinna ümbritseva parkide ja haljasalade osaks.

Nime on tiik saanud 19. sajandil elanud Johan SchnelliSnelli tiik. Johann (Juhan) sündis 7. aprillil 1821 Ambla kihelkonnas Trilli mõisas. 1864. aasta kevadel ostis Johann Schnell Tallinna Toomgildilt suurema, umbes 8400 ruutmeetri suuruse maatüki Toompea vallikraavi ja hilisema Toompuiestee vahel., linnaarhiiv.wordpress.com, 10 apr. 2017 järgi, kellel oli praeguse Toompuiestee ja tiigi vahel maja. Algselt kutsuti seda tiiki Patkuli kraaviks, kuna selle kaldal asus Patkuli reduut. Reduut oli nime saanud viimase Rootsi-aegse asekuberneri Dietrich Patkulli järgi, kui aga Schnell ostis 1868. aastal sealse maatüki ning rajas sinna oma maja ja aiandi, hakati Patkuli kraavi nimetama Schnelli tiigiks. Johann Schnell pidas aiandusäri Vaksali puiestee ääres kuni oma surmani 4. juunil 1890. Maatükk oli Schnellide valduses 1904. aastani.Snelli tiik, Tallinna linnaarhiiv

1939. aastal nimetas Tallinna linnavolikogu Schnelli tiigi ümber Vallikraaviks.https://www.digar.ee/viewer/et/nlib-digar:381282/328259/page/2

1960ndatel oli Snelli tiigi Nunne tänava poolses osas liuväli, mille riietusruumina kasutati sealsamas tiigi otsal asuvat puithoonet.

2007. aasta 15. septembril toimus heategevuskampaania "AWARE 2007",Kanal 2: sukeldujad tõid Snelli tiigist välja 2 tonni prügi. Postimees, 19. september 2007. mille raames korraldati talgud "Snelli tiik puhtaks!".

 Viited 

 Välislingid 

Kategooria:Tallinna järved
Kategooria:Eesti tiigid
Kategooria:Kesklinna linnaosa
Kategooria:Vanalinna asum
Kategooria:Tallinna 6. linnajagu